stanford-oval/wikipedia huggingface dataset:
รายชื่อยุทโธปกรณ์ในกองทัพบกไทย
ข่าวการจัดหาอาวุธของกองทัพบก > อาวุธประจำกาย

ปืนเล็ก, ปืนกล, และจรวดแบบใหม่ - กองทัพบกจัดหาปืนเล็กยาว TAR-21 Tavor จากอิสราเอลจำนวน 15,000 กระบอก และปืนเล็กกล Negev จากอิสราเอลจำนวน 992 กระบอก มูลค่ารวม 43.3 ล้านดอลลาร์สหรัฐ
ในวันที่ 9 ก.ย. 2551, คณะรัฐมนตรีได้มีมติอนุมัติให้กองทัพบกจัดหาปืนเล็กยาว TAR-21 Tavor จากอิสราเอลจำนวน 15,037 กระบอก และปืนกลเบา Nagev จากอิสราเอลจำนวน 553 กระบอก ซึ่งเป็นการจัดหาในล็อตที่สอง นอกจากนี้ยังอนุมัติให้จัดหาจรวดต่อสู้อากาศยานแบบประทับบ่ารุ่น Igla จำนวน 36 หน่วยจากรัสเซียอีกด้วย ทั้งนี้ ทบ.สั่งซื้อ TAR-21 Tavor ล็อตสามรวม 13,868 กระบอก ในวันที่ 15 ก.ย. 52 ล็อตที่4 ในเดือนเดียวกัน 22 ก.ย. 52 อีก 14,264 กระบอก รวมทั้งหมด 58,206 กระบอก ทบมีความต้องการ ปลย. รุ้นใหม่เพื่อมาทดแทน M16A1 ที่ใช้งานมากว่า 40 ปี ทั้งหมด 106,205 กระบอก
ข่าวการจัดหาอาวุธของกองทัพบก > ยุทธยานยนต์

การจัดหารถเกราะล้อยางจากยูเครน - กองทัพบกประกาศจัดซื้อรถเกราะล้อยางซึ่งยังขาดแคลน โดยได้เลือกรถเกราะรุ่น BTR-3E1 จากประเทศยูเครนพร้อมอาวุธ จำนวน 96 คัน ในราคา 4,000 ล้านบาท  แต่เกิดข้อสงสัยมากมายเกี่ยวกับความโปร่งใสของกระบวนการการจัดหา จนรัฐมนตรีกลาโหมต้องประกาศพักโครงการและรอรัฐบาลใหม่เข้ามาสานต่อ  จนในที่สุดนายสมัคร สุนทรเวชก็ลงนามอนุมัติการจัดหา ซื้อกองทัพบกจะได้รับมอบในปี 2552 แต่เนื่องจากมีปัญหาด้านการจัดหาเครื่องยนต์ ทำให้การจัดส่งล่าช้าและจะได้รับรับในปี 2553
รถบรรทุก KrAZ-6322  - KrAZ-6322 รถบรรทุกทางทหาร ขนาด 10 ตัน ตามสัญญาการจัดหารถ KrAZ-6322 ชุดใหญ่ ของกองทัพบกไทย ที่ได้มีการลงนามสั่งซื้อจากทางการยูเครน ได้เดินทางมาถึงประเทศไทยแล้วเมื่อวันที่ 5 ธันวาคม พ.ศ. 2556
ข่าวการจัดหาอาวุธของกองทัพบก > จรวดพื้นสู่อากาศ (SAM)

จีนเสนอจรวดพื้นสู่อากาศแบบระยะไกล (SAM)  - ในงานDefense & Security 2013 จีนคุยกับบริษัทคู่ค้าในไทยเพื่อเสนอจรวดHQ-9ให้กองทัพไทยพิจารณาอีกที 
และแหล่งข่าวอีกอัน 
จีนเสนอจรวดและรถเกราะให้กับไทย/กรุงเทพมหานคร – สองบริษัทจากจีนเสนอระบบจรวดและรถเกราะให้กับประเทศไทย โดยนำโมเดลมาจัดแสดงในงาน Defense and Security 2013 โดยบริษัท Poly Technologies เสนอรถเกราะ CS-VP3 ซึ่งเป็นรถเกราะป้องกันกับระเบิด โดยถ้ากองทัพไทยเลือกรถเกราะ CS-VP3 ก็พร้อมที่จะทำการถ่ายทอดเทคโนโลยีและทำการผลิตในประเทศไทย  นอกจากนั้นบริษัท China National Precision Machinery Import & Export Corporation หรือ CPMIEC ยังได้เสนอระบบจรวดต่อสู้อากาศยาน HQ-9 หรือรุ่น FD-2000 ซึ่งเป็นรุ่นส่งออก โดยระบบนี้ได้ถูกเลือกโดยกองทัพตุรกีเมื่อเดือนตุลาคม พ.ศ. 2556 ที่ผ่านมา เพื่อตอบสนองความต้องการด้านการป้องกันภัยทางอากาศของตุรกี โดย CPMIEC พร้อมที่จะถ่ายทอดเทคโนโลยีและเปิดสายการผลิตจรวดในประเทศไทยด้วยเช่นกัน/'s
จรวดพื้นต่อสู้อากาศแบบระยะปานกลาง ซึ่งก๊อปมาจาก 9K22 Tunguska จากรัสเซีย แต่แตกต่างตรงที่ปล่อยจรวดเป็นรูปทรงสี่เหลี่ยม(แต่ของรัสเซียที่ปล่อยจรวดเป็นทรงกระบอก) จีนเสนอให้กับกองทัพบกไทยแต่ไม่ได้รับความสนใจจัดหา
ข่าวการจัดหาอาวุธของกองทัพบก > อากาศยานทหารบก

เครื่องบินลำเลียงบุคคลสำคัญและส่งกลับสายการแพทย์ - กองทัพบกและกองทัพเรือร่วมกันลงนามในสัญญาจัดหาเครื่องบินแบบ ERJ-135 จากบริษัท Embraer ประเทศบราซิล จำนวน 2 ลำ เหล่าทัพละ 1 ลำ โดยกองทัพบกและกองทัพเรือจะนำไปใช้ในในสนับสนุนการเดินทางของผู้บัญชาการและบุคคลสำคัญ สำหรับเครื่องของกองทัพเรือยังเพิ่มความสามารถในการขนส่งผู้บาดเจ็บจากการสู้รบ MEDEVAC ได้ด้วย ทั้งนี้ เพื่อสนับสนุนภารกิจของทหารเรือในสามจังหวัดชายแดนใต้
วันที่ 12 มกราคม 2552 กองทัพบกได้ลงนามจัดหาเครื่องบินแบบ ERJ-135 เพิ่มเติมอีก 1 ลำเพื่อใช้ในการสนับสนุนการเดินทางของผู้บัญชาการและบุคคลสำคัญ รวมถึงขนส่งผู้บาดเจ็บจากการสู้รบ (MEDEVAC)
การจัดหาเฮลิคอปแบล็คฮอก - ในวันที่ 6 สิงหาคม สำนักงานความร่วมมือด้านการทหารและความมั่นคงของสหรัฐได้รายงานต่อสภาคองเกรสว่ากองทัพบกไทยได้จัดหา UH-60L Black Hawk เพิ่มเติมอีก 3 ลำ
การพัฒนาในอนาคต

Tiger I armored car - รถเกราะ โดย พรรษวุฒิ
Black Widow Spider - รถเกราะ 8x8 โดย สถาบันเทคโนโลยีป้องกันประเทศและบริษัทปรีชาถาวรอุตสาหกรรม
First Win-E - รถเกราะ โดย บริษัท ชัยเสรี เมทอล แอนด์ รับเบอร์ จำกัด
Dragon I rifle
DTI-1G – ระบบจรวดหลายลำกล้อง ขนาด 400 มม. ซึ่งจะคล้ายๆต้นแบบจรวดเว่ยซื่อ 32 โดยสถาบันเทคโนโลยีป้องกันประเทศ ซึ่งต่อยอดจาก DTI-1 โดยเพิ่มระบบนำวิถีเพื่อให้เกิดความแม่นยำสูง คาดว่าจะเสร็จกลางปี พ.ศ. 2557 (2014)
DTI-2 – ระบบจรวจหลายลำกล้อง ขนาด 122 มม.  โดย สถาบันเทคโนโลยีป้องกันประเทศ ซึ่งจะทำคล้ายๆ BM-21ของรัสเซีย
วิจัยปืนใหญ่อัตตาจร ขนาด 155 มม.  โดย สถาบันเทคโนโลยีป้องกันประเทศ
วิจัยระบบจรวดต่อต้านรถถัง โดย สถาบันเทคโนโลยีป้องกันประเทศ
UAV RD01 - อากาศยานไร้คนขับ โดย สถาบันเทคโนโลยีป้องกันประเทศ
ยุทโธปกรณ์ที่กำลังพัฒนา

| Name | Origin | Type | Notes |
| --- | --- | --- | --- |
| UAV RD01 |  ไทย | โดรน |  |
| DP-20A |  ไทย จีน | โดรนโจมตี |  |
| DTI 8×8 |  ไทย | ยานเกราะ |  |
| D-Lion |  ไทย | ยานเกราะ |  |
| DTI-7 |  ไทย | ปืนเล็กสั้นจู่โจม |  |
| MOD-2020 |  ไทย | ปืนเล็กยาวจู่โจม |  |
| Kocha Singha-20 (ปืนคชสีห์ 20) |  ไทย | ปืนเล็กยาวจู่โจม |  |
| D-11A |  ไทย อิสราเอล | จรวดหลายลำกล้อง |  |
| D-Iron UGV |  ไทย | ยานรบไร้คนขับ |  |
| FFG-472 |  ไทย เกาหลีใต้ | เรือฟริเกต | ต่อเองในประเทศร่วมกับเกาหลีใต้ |
รถไฟใต้ดินเจิ้งโจว

รถไฟใต้ดินเจิ้งโจว (จีน: 郑州轨道) เป็นเส้นทางรถไฟฟ้าในนครเจิ้งโจว เปิดให้บริการครั้งแรกวันที่ 26 ธันวาคม ค.ศ. 2013 เป็นเส้นทางรถไฟฟ้าแห่งที่ 19 ในประเทศจีน
เส้นทางในปัจจุบัน

| เส้นทาง | สถานีปลายทาง | สถานีปลายทาง | เปิดให้บริการ (ค> ศ.) | ส่วนต่อขยายล่าสุด (ค> ศ.) | ระยะทาง (ก> ม.) | จำนวนสถานี |
| --- | --- | --- | --- | --- | --- | --- |
|  สาย 1 | ซิหลิวฮู | ศูนย์การกีฬาเจิ้งโจว | 2013 | — | 26.34 | 20 |
| ทั้งหมด | ทั้งหมด | ทั้งหมด | ทั้งหมด | ทั้งหมด | 26.34 | 20 |
เส้นทางที่กำลังก่อสร้าง

รถไฟใต้ดินเจิ้งโจว สาย 2 ระยะทาง 27.30 กิโลเมตร จำนวน 21 สถานี
เส้นทางอื่น ๆ

เส้นทางอื่น ๆ ที่เป็นโครงการ
| เส้นทาง | คำอธิบาย | ระยะทาง (กม> ) | จำนวนสถานี | หมายเหตุ |
| --- | --- | --- | --- | --- |
| สาย 3 | สายตะวันออก-ตะวันตก | 40.78 | 31 | จะเริ่มการก่อสร้างในปี ค.ศ. 2014 |
| สาย 4 | สายแซด | 35.27 | 26 | จะเริ่มการก่อสร้างในปี ค.ศ. 2015 |
| สาย 5 | สายวงแหวน | 41.8 | 31 | จะเปิดให้บริการในปี ค.ศ. 2016 |
| สาย 6 | สายตะวันตกเฉียงใต้-ตะวันออกเฉียงเหนือ | 25.21 | 20 |  |
แหล่งข้อมูลอื่น

Zhengzhou Metro กระทู้บอร์ด SkyscraperCity.com
สุรชัย ด่านวัฒนานุสรณ์

| สุรชัย ด่านวัฒนานุสรณ์ |
| --- | --- |

เกิด: สุรชัย แซ่ด่าน 24 ตุลาคม พ.ศ. 2485 (82 ปี) จังหวัดนครศรีธรรมราช ประเทศไทย
สาบสูญ: 12 ธันวาคม พ.ศ. 2561  (ผ่านมาแล้ว​ 6 ปี 18 วัน) ประเทศลาว
การศึกษา: สาขาวิชารัฐศาสตร์ มหาวิทยาลัยสุโขทัยธรรมาธิราช
พรรคการเมือง: พรรคไทยรักไทย
สุรชัย ด่านวัฒนานุสรณ์ มีชื่อเดิมว่า สุรชัย แซ่ด่าน เป็นอดีตนักเคลื่อนไหว และอดีตนักโทษการเมืองคดีคอมมิวนิสต์คนสุดท้ายของประเทศไทย เป็นอดีตคณะทำงานพรรคไทยรักไทย จังหวัดนครศรีธรรมราช และเป็นอดีตแกนนำกลุ่มแดง
ประวัติ

นายสุรชัย ด่านวัฒนานุสรณ์ ชื่อเดิม สุรชัย แซ่ด่าน (陳嘉前) เกิดเมื่อวันที่ 24 ตุลาคม พ.ศ. 2485 ที่บ้านวัดสระ ตำบลท่าพญา อำเภอปากพนัง จังหวัดนครศรีธรรมราช เป็นบุตรของนายยกย้วนและนางสมเช้า แซ่ด่าน จบการศึกษาจากสาขาวิชารัฐศาสตร์ มหาวิทยาลัยสุโขทัยธรรมาธิราช ก่อนจะเข้าสู่แวดวงการเมืองเคยมีอาชีพซ่อมวิทยุและโทรทัศน์มาก่อน
สุรชัยสมรสสามครั้ง มีบุตรกับภรรยาคนแรก 3 คน เป็นชาย 2 หญิง 1 และบุตรชายอีก 1 คนกับภรรยาคนที่ 2
บทบาทการเมือง

นายสุรชัย เดิมทีเป็นที่รู้จักดีในการเมืองช่วงหลังเหตุการณ์ 6 ตุลา จากการเป็นสมาชิกคนสำคัญของพรรคคอมมิวนิสต์แห่งประเทศไทย (พคท.) ทื่เคลื่อนไหวแบบยุทธวิธีกองโจรในป่า ซึ่งต่อมาได้รับโทษถึงประหารชีวิตอันเนื่องจากคดีฆาตกรรมจากการปล้นรถไฟ โดยเมื่อวันที่ 26 ธันวาคม พ.ศ. 2521 ได้เกิดคดีฆาตกรรม ร.ต.อ. ไสว พลชนะ และปล้นรถไฟที่ สถานีรถไฟสุราษฎร์ธานี โดยปล้นเงินไปได้กว่าหนึ่งล้านสองแสนบาท แต่ต่อมาได้รับการพระราชทานอภัยโทษในปี พ.ศ. 2531
ต่อมา นายสุรชัยได้เข้าร่วมการเมืองในระบบรัฐสภาด้วยการเป็นสมาชิกพรรคความหวังใหม่ จากการชักชวนของ พล.อ.ชวลิต ยงใจยุทธ และลงสมัครสมาชิกวุฒิสภา จังหวัดนครศรีธรรมราช และผู้สมัคร ส.ส.พรรคไทยรักไทย แต่ไม่ได้รับเลือกตั้ง
นายสุรชัย เข้าร่วมการชุมนุมขับไล่ คมช. ที่ท้องสนามหลวง และต่อมาได้แยกตัวออกมาจัดตั้งกลุ่ม "แดงสยาม" ร่วมกับนายจักรภพ เพ็ญแข โดยมิได้ข้องเกี่ยวอะไรกับกลุ่ม นปช. อีกต่อไป
ในการขึ้นเวที นปช. เมื่อวันที่ 6 สิงหาคม พ.ศ. 2550 นายสุรชัย ได้กล่าวหมิ่นประมาทนายชวน หลีกภัย และศาลอาญามีคำพิพากษาปรับ 50,000 บาท จำเลยให้การรับสารภาพลดโทษเหลือ 25,000 บาท
ในวันที่ 22 กุมภาพันธ์ พ.ศ. 2554 ตำรวจได้จับกุมตัวนายสุรชัย ตามหมายจับของศาลอาญาที่ 27/2554 ในข้อหาหมิ่นพระบรมเดชานุภาพ (กฎหมายอาญามาตรา 112 ในประเทศไทย) หลังจากการปราศรัยบริเวณใกล้ท้องสนามหลวง ต่อมาเมื่อวันที่ 28 กุมภาพันธ์ พ.ศ. 2555 ศาลอาญา มีคำพิพากษา ให้จำคุก 7 ปี 6 เดือน จากคดีดังกล่าว ต่อมาในวันที่  3  ตุลาคม พ.ศ. 2556  เขาจึงได้รับพระราชทานอภัยโทษ และได้รับการปล่อยตัวออกมาในวันที่ 4  ตุลาคม พ.ศ. 2556
นายสุรชัย ได้จัดทำรายการ "ปฏิวัติประเทศไทย" แพร่ภาพผ่านยูทูปโดยนำเสนอข่าวสารและสาระเกี่ยวกับสถาบันกษัตริย์ เหตุการณ์ล่าสุด 29 มกราคม 2558 นายเรืองไกร ลีกิจวัฒนะ คณะทำงานฝ่ายกฎหมายพรรคเพื่อไทย ได้แจ้งเรื่องนี้ให้ ครม.จัดการ ข้อหากบฏต่อแผ่นดิน
เขาเป็นผู้ฝ่าฝืน คำสั่ง คณะรักษาความสงบแห่งชาติ ที่ 57/2557 จนกระทั่งศาลทหารออกหมายจับ
ผลงานเขียน

ตำนานนักสู้ สุรชัย แซด่าน เล่มที่ 1 และ 2 (ชื่อเดิม นักโทษประหารคนที่ 310) อัตชีวประวัติของสุรชัย ตั้งแต่สมัยที่ยังต่อสู้เคลื่อนไหวในพื้นที่ภาคใต้ การเข้าร่วมกับพรรคคอมมิวนิสต์แห่งประเทศไทยและชีวิตในเรือนจำโดยสุรชัยใช้เวลาที่ถูกจำคุกในการเขียนหนังสือเล่มนี้
การปราศรัย

หลังการสลายการชุมนุมที่แยกราชประสงค์ พ.ศ. 2553 สุรชัยเริ่มเปิดเวทีปราศรัยที่ราชบุรีเป็นครั้งแรก ในวันที่ 24 กรกฎาคม พ.ศ. 2553 จากนั้นก็ได้เดินทางปราศรัยตามคำเชิญทั่วประเทศ
วิธีปราศรัยของสุรชัยเป็นสิ่งที่สุรชัยเรียกว่าการพูดแบบเฉียดฉิว นั่นคือการที่สุรชัยใช้วาทกรรมเปรียบเปรยสังคมไทยเป็นปริศนาที่ทำให้ผู้ฟังต้องนำไปตีความ สุรชัยบอกในการปราศรัยเสมอว่าปัญหาของประเทศไทยนั้นมาจากชนชั้นสูง ดังนั้นการแก้ปัญหาของประเทศต้องใช้แนวทางปฏิวัติเพื่อเปลี่ยนแปลงโครงสร้างของประเทศใหม่ สุรชัยเน้นในการปราศรัยว่าการปฏิวัตินั้นเป็นสิ่งที่ดีทำให้ประเทศมีความเจริญขึ้น แตกต่างจากรัฐประหารที่ทำให้ประเทศตกต่ำลง โดยการปฏิวัติประเทศไทยเคยเกิดขึ้นเพียงครั้งเดียวคือการปฏิวัติสยาม พ.ศ. 2475
แฟชั่นหมวกดาวแดง

สุรชัยมักจะปรากฏตัวด้วยแฟชั่น หมวกเขียว-ดาวแดง ซึ่งเป็นสัญลักษณ์หนึ่งของการต่อสู้ของกลุ่มคอมมิวนิสต์ ซึ่งนายเทพไท เสนพงศ์ได้ออกมาวิพากษ์วิจารณ์ว่า "เหิมเกริม ท้าทายอำนาจรัฐ" หมวกดาวแดงของสุรชัยรุ่นล่าสุด มีการพิมพ์คำว่า "แดงสยาม" ที่หน้าหมวก
การหายสาบสูญ

สุรชัยหายตัวไปในวันที่ 12 ธันวาคม พ.ศ. 2561 นายสุรชัย พร้อมด้วยผู้ติดตามสองคน คือสหายภูชนะ และสหายกาสะลอง ได้หายตัวไปในเขตประเทศลาว ไม่แน่ชัดว่าสุรชัยไปอยู่ที่ใดหรือเสียชีวิต
ในวันที่ 21 มกราคม พ.ศ. 2562 มีการเผยผลพิสูจน์ DNA 1 ใน 2 ศพการฆาตกรรมผ่าท้องยัดเสาปูนถ่วงน้ำ แม่น้ำโขง จังหวัด นครพนม ว่าตรงกันกับศพของนายภูชนะ วันต่อมา ผลตรวจ DNA ออกมาตรงกับศพของสหายกาสะลอง หรือนายไกรเดช ลือเลิศ อายุ 47 ปี เป็นคน อ. แม่จัน จ. เชียงราย
กลุ่มบุคคลที่เชื่อว่านายสุรชัยเสียชีวิต นำโดยนายอานนท์ นำภา ได้จัดกิจกรรมรำลึกถึงสุรชัยและผู้ติดตามอีกสองคน เมื่อวันที่ 2 กุมภาพันธ์ 2562 ณ แยกราชประสงค์
หมวกดาวแดงพร้อมลายเซ็นของสุรชัย
สุรินทร์ มาศดิตถ์

| สุรินทร์ มาศดิตถ์ต> ช., ต.ม. |
| --- | --- |


รัฐมนตรีประจำสำนักนายกรัฐมนตรี
ดำรงตำแหน่ง 15 กุมภาพันธ์ – 13 มีนาคม พ.ศ. 2518
นายกรัฐมนตรี: หม่อมราชวงศ์เสนีย์ ปราโมช
ดำรงตำแหน่ง 21 เมษายน – 23 กันยายน พ.ศ. 2519
นายกรัฐมนตรี: หม่อมราชวงศ์เสนีย์ ปราโมช
ดำรงตำแหน่ง 5 ตุลาคม พ.ศ. 2519 – 6 ตุลาคม พ.ศ. 2519
นายกรัฐมนตรี: หม่อมราชวงศ์เสนีย์ ปราโมช
 
ข้อมูลส่วนบุคคล
เกิด: 4 มกราคม พ.ศ. 2470 อำเภอพรหมคีรี จังหวัดนครศรีธรรมราช
เสียชีวิต: 5 พฤษภาคม พ.ศ. 2521 (51 ปี) อำเภอทุ่งสง จังหวัดนครศรีธรรมราช
พรรคการเมือง: ประชาธิปัตย์ (2509–2521)
คู่สมรส: สุดา เทียบศรไชย   พิศมัย ไทยถาวร   ปราณี ขาวเนียม

สุรินทร์ มาศดิตถ์ (4 มกราคม พ.ศ. 2470 - 5 พฤษภาคม พ.ศ. 2521) อดีตรัฐมนตรีประจำสำนักนายกรัฐมนตรี 3 สมัย  และเป็นบิดาของนายสุรเชษฐ์ มาศดิตถ์ อดีตสมาชิกสภาผู้แทนราษฎร พรรคประชาธิปัตย์ จังหวัดนครศรีธรรมราช และคุณหญิงสุพัตรา มาศดิตถ์ อดีตรัฐมนตรีประจำสำนักนายกรัฐมนตรี
ประวัติ

เกิดวันที่ 4 มกราคม พ.ศ. 2470 ที่ตำบลพรหมโลก อำเภอพรหมคีรี จังหวัดนครศรีธรรมราช เป็นบุตรของนายรื่น นางกิมนัด มาศดิตถ์ มีพี่น้องร่วมบิดามารดา 3 คน นายสุรินทร์ เป็นบุตรคนโต เข้าศึกษาขั้นประถมศึกษาปีที่ 1-4 ที่โรงเรียนวัดพรหมโลก จบชั้นป.4 เมื่ออายุ 12 ปี  เนื่องด้วยฐานะที่ยากจนทางบ้านนายสุรินทร์ได้รับจ้างทำงานมาตั้งแต่ยังเด็ก ทั้งเก็บผักและผลไม้ และรับจ้างถ่อเรือแจวไปกลับระหว่างอำเภอพรหมคีรีและอำเภอเมืองนครศรีธรรมราช  จนกระทั่งเมื่ออายุ 15 ปี ได้หยุดการรับจ้างทุกอย่างเข้าไปเป็นเด็กวัดอยู่ในเมืองนครศรีธรรมราช เรียนชั้น ม.1-ม.3 ที่โรงเรียนวัดท่าโพธิ์ (ปัจจุบันคือโรงเรียนเบญจมราชูทิศ นครศรีธรรมราช) แต่ด้วยความยากจนจึงลาออกจากโรงเรียน ได้กลับไปช่วยทำสวนที่บ้านเดิมบ้าง และรับจ้างทำงานอยู่ในเมืองบ้างตามโอกาส ประมาณปีเศษได้กลับเข้าไปอยู่ในเมืองอีกครั้งหนึ่ง โดยสมัครเป็นพลตำรวจประจำอยู่ที่ สภ.อ.เมืองนครศรีธรรมราช เป็นเวลาประมาณ 2 ปี ได้ลาออกเพื่อสมัครเข้าเป็นพนักงานภารโรงเทศบาลเมืองนครศรีธรรมราช ประจำหน่วยดับเพลิง
แต่ทว่าการที่นายสุรินทร์เป็นผู้สนใจต่อการศึกษาด้วยตนเอง ชอบอ่านหนังสือและค้นคว้าอย่างจริงจังตลอดเวลา และมีความสามารถเป็นพิเศษในการพูด การเขียน การบันทึกรายงาน คณะเทศมนตรีเมืองนครศรีธรรมราชจึงได้มอบหมายให้เป็นเลขานุการ บันทึกการประชุมเทศบาล ตลอดถึงการเตรียมการประชุม การจัดทำระเบียบวาระการประชุม จนเป็นที่ยอมรับกันทั่วไป ต่อมาได้ลาออกจากตำแหน่งและการทำหน้าที่ดังกล่าว เพื่อลงสมัครรับเลือกตั้งสมาชิกสภาเทศบาลเมืองนครศรีธรรมราช ผลปรากฏว่าได้รับเลือกตั้งเมื่อ ปี พ.ศ. 2500 ในระหว่างนั้นได้สมัครเป็นสมาชิกร้านสหกรณ์จังหวัดนครศรีธรรมราชควบคู่ไปด้วย และได้รับเลือกเป็นผู้จัดการร้านสหกรณ์จังหวัดนครศรีธรรมราชอยู่จนครบวาระ 4 ปี
การเมือง

ในช่วงเวลาเดียวกันได้จัดทำหนังสือพิมพ์ชื่อ "เสียงราษฎร์" โดยเป็นทั้งเจ้าของและบรรณาธิการ นับเป็นหนังสือพิมพ์เพียงฉบับเดียวของจังหวัดนครศรีธรรมราช และมียอดพิมพ์สูงสุดในภาคใต้จึงทำให้เป็นที่รู้จักโดยทั่วไปและมีชื่อเสียงกว้างขวาง ประกอบกับในช่วงเวลาดังกล่าว ถึงสมัยการเลือกตั้งสมาชิกสภาผู้แทนราษฎร (ส.ส.) ทั่วประเทศ นายสุรินทร์ได้สมัครเป็นสมาชิกพรรคประชาธิปัตย์ (ในยุคนายควง อภัยวงศ์ เป็นหัวหน้าพรรค) ในครั้งนั้นนายสุรินทร์ช่วยหาเสียงให้นายไสว สวัสดิสาร ซึ่งเป็นตัวแทนของพรรคลงรับสมัครเลือกตั้ง ผลการเลือกตั้งปรากฏว่านายไสว สวัสดิสาร ได้รับการเลือกตั้ง (คู่กับนายน้อม อุปรมัย และนายฉ่ำ จำรัสเนตร) ทำให้นายสุรินทร์พลอยเป็นที่รู้จักของประชาชนไปด้วย การเลือกตั้งในสมัยต่อมาคือ ปี พ.ศ. 2509 นายสุรินทร์จึงลงสมัครรับเลือกตั้งเองในสังกัดพรรคประชาธิปัตย์ ปรากฏว่าได้รับเลือกเป็นสมาชิกสภาผู้แทนราษฎรครั้งแรก พ.ศ. 2512 ได้รับเลือกตั้งอีกเป็นสมัยที่ 2 ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และในปีเดียวกันนี้ คือปลายปี พ.ศ. 2518 มีการเลือกตั้งสมาชิกสภาผู้แทนราษฎรทั่วประเทศอีกครั้งหนึ่งนายสุรินทร์ได้รับเลือกในสังกัดพรรคประชาธิปัตย์ ได้เป็นสมาชิกสภาผู้แทนราษฎรจังหวัดนครศรีธรรมราชเป็นสมัยที่ 3 และได้รับแต่งตั้งให้เป็นรัฐมนตรีประจำสำนักนายกรัฐมนตรี ในคณะรัฐมนตรี คณะที่ 35 แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย จากนั้นก็ได้รับแต่งตั้งให้เป็นรัฐมนตรีประจำสำนักนายกรัฐมนตรีนี้อีกครั้ง ในคณะรัฐมนตรี คณะที่ 37 และ คณะรัฐมนตรี คณะที่ 38
ชีวิตบั้นปลาย

ในเหตุการณ์ 6 ตุลาคม พ.ศ. 2519 นายสุรินทร์ถูกกล่าวหาจากฝ่ายขวาว่าเป็นคอมมิวนิสต์ร่วมกับสมาชิกพรรคประชาธิปัตย์อีก 2 คือ นายชวน หลีกภัย และ นายดำรง ลัทธพิพัฒน์ หลังเหตุการณ์ นายสุรินทร์ได้ยุติบทบาททางการเมืองทั้งหมดและได้อุปสมบทเป็นพระภิกษุ พร้อมกับได้เขียนจดหมายฉบับหนึ่งบรรยายความรู้สึกในใจต่อเหตุการณ์ที่เกิดขึ้นด้วย
ชีวิตส่วนตัว นายสุรินทร์  มีภรรยา 3 คน คนแรกคือ นางสุดา (เทียบศรไชย) มีบุตรธิดาด้วยกัน 2 คน คือ  นายสุรเชษฐ์ มาศดิตถ์ (อดีต ส.ส.พรรคประชาธิปัตย์ จังหวัดนครศรีธรรมราช) และคุณหญิงสุพัตรา มาศดิตถ์ (ได้เป็นรัฐมนตรีประจำสำนักนายกรัฐมนตรี 2 สมัยในเวลาต่อมา) ภรรยาคนที่ 2 คือนางพิศมัย (ไทยถาวร) มีบุตรด้วยกัน 3 คน เป็นชาย 2 คน หญิง 1 คน และภรรยาคนที่ 3 คือนางปราณี (ขาวเนียม) มีบุตรด้วยกัน 1 คน
เครื่องราชอิสริยาภรณ์

พ.ศ. 2517 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
ดูเพิ่ม

เหตุการณ์ 6 ตุลา
กิตติคุณ เชียรสงค์

| กิตติคุณ เชียรสงค์ |
| --- | --- |

ข้อมูลพื้นฐาน
ชื่อเกิด: กิตติคุณ เชียรสงค์
รู้จักในชื่อ: กุ้ง
เกิด: 25 พฤษภาคม พ.ศ. 2500
ที่เกิด: นครศรีธรรมราช
เสียชีวิต: 28 กันยายน พ.ศ. 2550 (50 ปี) อุบัติเหตุทางรถยนต์ อำเภอบรรพตพิสัย นครสวรรค์
แนวเพลง: โฟล์กซอง, คันทรี
อาชีพ: นักร้อง
เครื่องดนตรี: กีตาร์, แบนโจ
ช่วงปี: พ.ศ. 2521 - 2550 (29 ปี)
ค่ายเพลง: อโซน่า นิธิทัศน์
กิตติคุณ เชียรสงค์ หรือ กุ้ง กิตติคุณ (25 พฤษภาคม พ.ศ. 2500 - 28 กันยายน พ.ศ. 2550) นักร้องเพลงโฟล์กซอง เจ้าของฉายา ราชาเพลงคันทรี่เมืองไทย
ประวัติ

กิตติคุณ เชียรสงค์ เกิดที่อำเภอปากพนัง จังหวัดนครศรีธรรมราช เป็นบุตรของนางสุดจิต เชียรสงค์ เติบโตที่อำเภอละงู จังหวัดสตูล ศึกษาระดับมัธยมศึกษาตอนต้นที่โรงเรียนปากพนัง จบมัธยมศึกษาตอนปลายจากโรงเรียนสวนกุหลาบวิทยาลัย จบปริญญาตรี บริหารธุรกิจจาก มหาวิทยาลัยอัสสัมชัญ ศึกษาต่อปริญญาโท บริหารธุรกิจจากมหาวิทยาลัยนอร์ทเท็กซัส สหรัฐอเมริกา โดยในระหว่างเรียนได้ประกอบอาชีพเล่นดนตรีและร้องเพลงสากลตามคลับเป็นอาชีพเสริม สมรสกับนางภัทรพร เชียรสงค์ ทั้งคู่มีบุตรด้วยกัน 2 คนคือ นางสาวพริมา เชียรสงค์ และ นางสาวณัฐณิชา เชียรสงค์
งานดนตรี

กิตติคุณ เชียรสงค์ เข้าสู่วงการดนตรีโดยจับคู่เล่นดนตรีกับเทียรี่ เมฆวัฒนา ชื่อวง "รันสป็อท" และเคยร่วมงานกับ ภูสมิง ภูสมสนุก สมัยที่ยังไม่ออกเทปเพลงไทย ใช้ชื่อวงว่า Mighty Shrimp  ทำเพลงประกอบภาพยนตร์โฆษณา และเพลงประกอบภาพยนตร์หลายเรื่อง เช่นเรื่อง คู่รัก และรักข้ามโลก นำแสดงโดย ทูน หิรัญทรัพย์ มีผลงานชุดแรกกับค่ายอโซนา ชื่อ แด่ทุกคู่รัก และชุดที่สอง นกหลงรัง โดยนำเพลงเก่ากลับมาร้องใหม่ และมีผลงานเพลงเก่าออกมาประมาณ 10 ชุด จากนั้นจึงย้ายไปสังกัดค่ายนิธิทัศน์ โปรโมชั่น เมื่อ พ.ศ. 2529 จากโดยชุดแรกทีอัลบั้มกับนิธิทัศน์นันคืออัลบั้ม"ไกลบ้าน" พร้อมกับไปศึกษาต่อที่สหรัฐอเมริกา มีผลงานออกมาประมาณ 20 ชุด โดยในอัลบั้มเพลงสากลแนวคันทรี่สมัยอยู่ค่ายนิธิทัศน์ ก็ได้ถูกทำเป็นมินิซีรีส์หลายเรื่องด้วยกัน จากนั้นมาทำธุรกิจร้านอาหาร “คันทรี่ฮัท” ที่จังหวัดเชียงใหม่ และลงทุนทำธุรกิจห้องบันทึกเสียงเป็นของตัวเอง พร้อมกับรับงานแสดงดนตรี และทำเพลงประกอบละครเป็นครั้งคราว
กุ้ง กิตติคุณ เชียรสงค์ ได้เป็นโปรดิวเซอร์ทำเพลงสากลยุ้อนยุค 60's, 70's ให้กับ แพท ทริสา เลียวสิริพงศ์ ใน 3 อัลบัม Season of Love I, II และ III ในปี 2542 - 2544 กับบริษัท APS Intermustic ในเครือของ Lion Records ในยุคนั้น และได้ร้องเพลงสากลคู่ เพลง Monday Morning ไว้ในอัลบัมที่ 2 ไว้เป็นเพลงสุดท้ายในชีวิต
การเสียชีวิต

เมื่อวันศุกร์ ที่ 28 กันยายน พ.ศ. 2550 เวลาประมาณ 14:30 น. ได้ประสบอุบัติเหตุไม่คาดฝันในวัย 50 ปี ขณะขับรถยนต์วอลโว่แวน รุ่น 940 แอสเตท สีเทาดำ หมายเลขทะเบียน 1อ 6611 กรุงเทพมหานคร พุ่งชนต้นไม้ ทำให้เสียหลักพลิกคว่ำลงข้างทาง บริเวณเส้นทางสายนครสวรรค์ - กำแพงเพชร ริมถนนพหลโยธินขาออก ช่วงหลักกิโลเมตรที่ 265 - 266 อ.บรรพตพิสัย จ.นครสวรรค์ พร้อมกับเพื่อน นายวิริยะ อารีย์อิสเฮาะ และทั้งสองก็ได้เสียชีวิตคาที่ โดยในรายงานข่าวบอกว่า ช่วงเส้นทางที่เกิดอุบัติเหตุนั้นมีสภาพทัศนวิสัยในการขับรถไม่ค่อยดีนัก เพราะมีฝนตกลงมาอย่างหนัก และจุดเกิดเหตุเป็นทางโค้ง ส่งผลให้รถที่วิ่งมาด้วยความเร็วเสียหลัก หลุดโค้งพุ่งชนต้นไม้ข้างทาง ศพถูกนำส่งไปตรวจพิสูจน์ที่โรงพยาบาลสวรรค์ประชารักษ์ และจะมีการติดต่อญาติมารับศพต่อไป
ผลงานเพลง

แด่ทุกคู่รัก (ธันวาคม 2525)
นกหลงรัง (2526)
รักหมดใจ (เมษายน 2527)
คืนนี้พี่คอยเจ้า (ตุลาคม 2527)
รวมเพลงยอดนิยม (กรกฎาคม 2528)
เดียวดาย อาดูร (2528)
รักซ่อนรัก (เมษายน 2529)
ที่รัก (มิถุนายน 2529)
ไกลบ้าน (2529)
คิดถึง (ตุลาคม 2529)
แบกรัก (2530)
Is It Over (2531)
กิตติคุณ อมตะ (2531)
Over Over (2532)
Unborn Heart (2533)
12 เพลงอภิมหาอมตะนิรันดร์กาล (กรกฎาคม 2533)
อมตะซูเปอร์คลาสสิค (พฤศจิกายน 2533)
เพลงหวานซูเปอร์คลาสสิค (พฤศจิกายน 2533)
เพลงหวานซูเปอร์คลาสสิค 2 (กุมภาพันธ์ 2534)
เพลงหวานซูเปอร์คลาสสิค 3 (มิถุนายน 2534)
Classic Boom (2534)
Acoustheque Vol.1 (มิถุนายน 2536)
คลาสสิคสเปเซี่ยล (กันยายน 2537)
พรายพราว (2538)
ร้อยอารมณ์รัก (2539)
ทั้งรักทั้งห่วง (มิถุนายน 2540)
กุ้ง คอรัส ทะเลไม่เคยหลับ (2541)
Kittikun Best Collection (2541)
เพลงดัง หนังละคร 2 (2541)
กุ้ง คอรัส ชื่นรัก (2542)
Country Collection (มกราคม 2543)
กล่อมเธอ (กุมภาพันธ์ 2543)
ขวัญใจคนจน (กุมภาพันธ์ 2543)
เพลงรักสีชมพู (เมษายน 2543)
พรหมลิขิต (2543)
Best of กุ้ง กิตติคุณ (พฤศจิกายน 2544)
ขวัญเรียม กุ้ง & คัทลียา (2545)
เพลงหวาน กล่อมทุ่ง (มีนาคม 2548)
กังวลรัก (พฤษภาคม 2548)
กุ้ง คนเดิม (2548)
เพลงซึ้งตรึงใจ กุ้ง กิตติคุณ (2549)
สั่งนาง (พฤศจิกายน 2550)
อัลบั้มรวมเพลง

ต้นตำรับ 1 (2531)
ฉันมากับเพลง​ (ธันวาคม 2531)
ทีเด็ดซูเปอร์ฮิต 1-9 (มกราคม 2536)
Love Memo Collection 1 (2537)
ภิรมย์กรุง (2537)
เขาร้องมา เธอร้องไป (2538)
หัวกะทิ รวมญาติ (2539)
Forever Love (รักตราบนิรันดร์) (2541)
สราญกรุง (2541)
พรายพราว (2542)
ลูกทุ่งพันล้าน 1 (2543)
เพลงดัง หนังละคร ชุดพิเศษ (กันยายน 2544)
25 ปี นิธิทัศน์ ต้นฉบับ ชิ้นเอก ตลับทอง (ตุลาคม 2544)
ต้นฉบับตลับทอง (ตุลาคม 2544)
นิธิทัศน์ 25 ปี ชิ้นเอก ชุด 3 (2546)
เพลงหวานพันล้าน (2546)
เพลงรักที่แสนเศร้า ชุด 1 (2546)
เพลงรักที่แสนเศร้า ชุด 2 (2546)
เพลงรักที่แสนเศร้า ชุด 3 (2546)
เพลงคู่พันล้าน เพราะเรานั้นคู่กัน (พฤศจิกายน 2546)
คู่รักคู่รส (พฤศจิกายน 2546)
เพลงรักไม่รู้จบ (2546)
ช่อทิพย์ พรรณราย (พฤศจิกายน 2546)
ลูกทุ่งแด๊นซ์ แรงเกินคิด...ฮิตเกินคาด 1-2 (2546)
เพลงคู่ มหามันส์ รวมเพลงคู่สนุกสนาน ฟังไป...ยิ้มไป (2546)
เพลงคู่พันล้าน แก้วตา หวานใจ (กุมภาพันธ์ 2547)
THE BEST OF SOUNDTRACKS (มีนาคม 2547)
THE BEST OF SOUNDTRACKS Vol.2 (มีนาคม 2547)
สุดยอดมนต์เพลง แดนสยาม คิดฮอดอีสาน (สิงหาคม 2547)
สุดยอดมนต์เพลง แดนสยาม (มนต์รักลูกทุ่ง) (กันยายน 2547)
สุดยอดมนต์เพลง แดนสยาม (มนต์เพลงเมืองเหนือ) (สิงหาคม 2547)
เพลงหวานบิ๊กฮิต (2547)
จากบ้านนาสู่ป่าคอนกรีต (กันยายน 2547)
ปรากฏการณ์แห่งรัก สายน้ำกับความรัก (พฤศจิกายน 2547)
ปรากฏการณ์แห่งรัก (พฤศจิกายน 2547)
Big Broter Vol.2 (เมษายน 2548)
ดีทีสุดแห่งปี 2531 (2549)
30 ปี นิธิทัศน์ Vol.3 (2550)
ใครหนอ รักเราเท่าชีวี (กรกฏาคม 2552)
รวมเพลงดังหนัง-ละคร ชุด 1 ต้นฉบับตลับทอง (2553)
Pop & Country (2554)
แม่...ผู้มีแต่ให้ (กรกฎาคม 2555)
เพลงฮิตเมื่อวันวาน (กันยายน 2555)
ซูเปอร์ฮิตพันล้าน ชุด 1 (กุมภาพันธ์ 2556)
ผู้ยิ่งใหญ่ทั้ง 5 (กรกฎาคม 2556)
ที่สุดแห่งความคิดถึง ชุด ครั้งหนึ่งวันนี้ (กุมภาพันธ์ 2557)
50 เพลงดัง หนังละคร (มีนาคม 2557)
หรรษาปาร์ตี้ปีใหม่ไทย (2557)
ที่สุดของที่สุดจากวันวาน (กรกฎาคม 2557)
คืนความสุข แด่แฟนเพลง HAPPINESS SONGS (สิงหาคม 2557)
Best of แสนรัก แสนคิดถึง 1 (มิถุนายน 2558)
30 ปี รถไฟดนตรี Best Classic (มิถุนายน 2558)
Best Of แสนรัก แสนคิดถึง Vol.3 (29 มิถุนายน 2558)
Yesterday Once More (มกราคม 2559)
ผู้ยิ่งใหญ่ทั้ง 5 ชุดที่ 2 (กรกฎาคม 2559)
POPULAR VOTES (เมษายน 2560)
ตำนานเพลงหวาน ชุด 2 (ธันวาคม 2560)
ขวัญกรุง-สราญกรุง-ภิรมย์กรุง (ตุลาคม 2562)
เพลินเพลงเพื่อชีวิต (มิถุนายน 2563)
อัลบั้มร่วมกับศิลปินคนอื่น

เสียงซอสั่งสาว (เมษายน 2528)
คืนนัดพบ (กุมภาพันธ์ 2529)
คนงามลืมง่าย (กรกฎาคม 2529)
เพื่อนที่แสนดี (17 มีนาคม 2532)
เพลงคู่ซูเปอร์ฮิต กุ้ง & ไพจิตร (สิงหาคม 2533)
เพลงคู่ซูเปอร์คลาสสิค กุ้ง & ไพจิตร (พฤศจิกายน 2533)
หาเงินสร้างบ้าน (2537)
ผลงานเพลงที่กล่าวถึงศิลปินท่านอื่น ๆ

เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ กุ้ง)
หนังสือ

Memmory Song Book Vol.4
ผลงานการแสดงภาพยนตร์

แตกหนุ่มแตกสาว (2521) รับบท คีตา
ถามหาความรัก (2527) รับบท ทรัพย์
ขวัญเรียม (2544) รับบท เขียน (พ่อของขวัญ)
คืนไร้เงา (2546) รับบท เป็ด
ผลงานการแสดงภาพยนตร์ > ละครโทรทัศน์

มณีร้าว (2533) ช่อง 7
ปะการังสีดำ (2539) ช่อง 7
ดวงใจพิสุทธิ์ (2540) ช่อง 7
คู่ต่างศูนย์เดียงสา (2541) ช่อง 3
ผลงานการแสดงภาพยนตร์ > คอนเสิร์ต

คอนเสิร์ต 3 คน 3 กีตาร์ (13 มีนาคม 2531)
คอนเสิร์ต​ 15 ปี​ กุ้ง​ กิตติคุณ​ เชียรสงค์ (2 พฤษภาคม 2541)
คอนเสิร์ต "วันดวลเพลง" ระหว่างสองศิลปินแห่งชาติ "ชาลี อินทรวิจิตร" - "สุรพล โทณะวณิก" (23 พฤษภาคม 2541)
คอนเสิร์ต พลังแห่งรัก ทนงศักดิ์ ภักดีเทวา (17 กุมภาพันธ์ 2545)
คอนเสิร์ต เพลงคู่..ครูสมาน (7 กรกฎาคม 2545)
คอนเสิร์ต ความหลัง...ครั้งใหม่ (28 มิถุนายน 2549)
คอนเสิร์ต ตำนานเพลง 3 ทศวรรษอโซน่า (15 มิถุนายน 2551)
แหล่งข้อมูลอื่น

คลิปเสียงสัมภาษณ์ทางวิทยุ อสมท. เก็บถาวร 2009-03-02 ที่ เวย์แบ็กแมชชีน
กระทู้จาก osknetwork
ตำบลดงครั่งน้อย

| ตำบลดงครั่งน้อย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Dong Khrang Noi
ประเทศ: ไทย
จังหวัด: ร้อยเอ็ด
อำเภอ: เกษตรวิสัย
พื้นที่[ต้องการอ้างอิง]
 • ทั้งหมด: 95.1 ตร.กม. (36.7 ตร.ไมล์)
ประชากร (22 มิถุนายน 2554)[ต้องการอ้างอิง]
 • ทั้งหมด: 7,228 คน
 • ความหนาแน่น: 76 คน/ตร.กม. (200 คน/ตร.ไมล์)
รหัสไปรษณีย์ : 45150
รหัสภูมิศาสตร์: 450213
 ส่วนหนึ่งของสารานุกรมประเทศไทย
| องค์การบริหารส่วนตำบลดงครั่งน้อย |
| --- | --- |
องค์การบริหารส่วนตำบล
คำขวัญ: การคมนาคมสะดวก เศรษฐกิจดี มีความรู้ทันสมัย สืบสานวัฒนธรรม คุณภาพชีวิตดี สิ่งแวดล้อมไม่เป็นพิษ
ประเทศ:  ไทย
จังหวัด: ร้อยเอ็ด
อำเภอ: เกษตรวิสัย
พื้นที่
 • ทั้งหมด: 95.1 ตร.กม. (36.7 ตร.ไมล์)
ประชากร (22 มิถุนายน 2554)
 • ทั้งหมด: 7,228 คน
รหัส อปท.: 06450207
ที่อยู่ที่ทำการ: หมู่ 9 ตำบลดงครั่งน้อย อำเภอเกษตรวิสัย จังหวัดร้อยเอ็ด 45150
โทรศัพท์: 043-546155
เว็บไซต์: www.dongkhrangnoi.go.th
 ส่วนหนึ่งของสารานุกรมประเทศไทย
ตำบลดงครั่งน้อย เป็นตำบลหนึ่งในอำเภอเกษตรวิสัย จังหวัดร้อยเอ็ด เป็นที่ตั้งของโรงพยาบาลตำบลดงครั่งน้อยและสถานีตำรวจภูธรดงครั่งใหญ่ มีพื้นที่ประมาณ 95.1 ตารางกิโลเมตร หรือ 59,437.50 ไร่